Gandia se suma al Dia Mundial de la Infància 2022
17 novembre 2022

## Gandia se suma al Dia Mundial de la Infància 202217 novembre 2022Última actualització: 17 novembre 2022

![](../gestion/img/e6cc3a80a6924671f47183047b26b71319a369af839ffaaa2cda712e7da3a24d.jpg)  
  

El 20 de novembre, se celebra a nivell mundial del Dia Internacional dels Drets de la Infància, promogut per Nacions Unides en referència a l'aprovació de la Declaració dels Drets de la Infància en 1959 i a la Convenció sobre els Drets dels Infants en 1989, el tractat internacional més ratificat de la història.

En conseqüència, l’òrgan de participació infantil i de promoció de drets de la infància de Gandia, representat pel Consell de la Infància, ha volgut sumar-se a aquesta celebració, per difondre especialment els seus drets, i també dels xiquets i xiquetes més vulnerables.

En sessió ordinària celebrada el passat dissabte 05 de novembre de 2022 al Saló Laval de l’Ajuntament de Gandia, els Consellers i Conselleres assistents van consensuar la celebració d’aquesta efemèride tan important per a elles i elles, organitzant les següents accions per al divendres 18 de novembre (atés que el dia 20 és diumenge):

Convocar a la ciutadania de Gandia, especialment els xiquets i xiquetes, a celebrar el seu dia, perquè també tenen drets (i deures) i veu per a participar en les qüestions de la ciutat on viuen. Per això, els membres del Consell, realitzaran el flashmob dels Drets de la Infància a la Plaça Major de Gandia, lloc de trànsit de la ciutadania i pròxim a l’Ajuntament de Gandia, espai en que es reuneixen els màxims representants del municipi.

L’acte continuarà amb la lectura dels Drets recollits a la Convenció.

A continuació, es durà a terme l’encesa de llum de la façana de l’Ajuntament i inici de l’espectacle previst per a la celebració Espectacle “La Banda Bocanegra”, de la companyia Estranya Teatre.

**Programa d’activitats: Celebració Dia Mundial de la Infància 2022**

Festa dels Drets Gandia 2022 (A proposta del Consell de la Infància)

17h15: Flashmob de la Infància a càrrec del Consell de la Infància.  
17h30: Lectura Drets de la Infància a càrrec del Consell de la Infància.  
17h45h: Encesa llums façana l’Ajuntament de Gandia.  
17h50: Espectacle al carrer: “La Banda Bocanegra”, de la companyia Estranya Teatre. 

[Twittear](https://twitter.com/share)